དེབ་འདིའི་ནང་གི་ཁར་ཐོན་གྱི་རི་མོ་དག་ནི་ལོ་ན་རྒས་པ་དང་།ནད་ཀྱིས་གདུང་བ།རིག་པ་རྡིབ་པ་སོགས་ལས་བྱུང་བའི་ཁུངས་མེད་ལུགས་མེད་ཀྱི་དོན་དག་ལ་ཆེད་དུ་དམིགས་ནས་བྲིས་པ་དང་འདྲ།སྐྱོ་གདུང་གིས་ཟིན་ཅིང་གཟབ་ནན་གྱིས་བརླིང་བ་དང་།རི་མོ་དང་ཡི་གེ་ཤན་སྦྱར་བྱས་པའི་ཆ་སི་ཐིའི་འདས་དོན་བརྗོད་པའི་དེབ་དེ་རུ།ཁོང་མོས་རང་གི་ཕ་མ་གཉིས་ལ་ཇི་ལྟར་ཚེ་མཇུག་སྐྱེལ་རོགས་བྱས་པའི་སྐོར་ཞིབ་པར་བྲིས་ཡོད།དཔེར་ན་ཁོང་གཉིས་ཀྱི་རྫོབ་ཅིང་ཉོག་པའི་བྷིར་ཁེ་ལེན་གྱི་གཞིས་ཀར་གད་བདར་བྱེད་པ་ནས་ཁོང་གཉིས་ལ་སྨན་ཁང་ནས་སེམས་ལ་འབབ་པའི་འདུག་སྟེགས་ཤིག་གི་གམ་ནས་སྡོད་ས་ཞིག་འཚོལ་བ་སོགས་བྲིས་ཡོད།མོའི་ཐུན་མིན་གྱི་བསྟན་བཤིག་ཚ་བོའི་རི་མོ་དག་གིས་དེབ་ནང་གི་ཟློས་གར་གྱི་རྣམ་པ་དང་ཡང་ཡང་བཟླས་པའི་བྱུང་བ་དག་མངོན་པར་མཚོན་ཡོད།སྐྱེ་བོ་སུ་ལའང་སྐྱོན་ཀུན་ཟད་དང་ཡོན་ཏན་ཀུན་རྫོགས་ཀྱི་ཕ་མ་མེད་པ་བཞིན་དུ་སུས་ཀྱང་ཕ་མའི་ཆེད་དུ་སྐྱོན་ཀུན་ཟད་དང་ཡོན་ཏན་ཀུན་རྫོགས་ཀྱི་དེབ་ཅིག་བརྩམ་མི་ཐུབ།འོན་ཀྱང་ཆ་སི་ཐི་ནི་དེ་འདྲ་བྱེད་པ་ལ་ཐག་ཉེའོ།།